钦定古今图书集成/明伦汇编/氏族典/第358卷 > 林梦英
## 钦定古今图书集成/明伦汇编/氏族典/第358卷 > 林梦英

按《万姓统谱》：“梦英字叔虎，与陆象山年相若，笃信其
学，遂师之。登淳熙二年第，授祁阳簿。再调衡州法曹。
所至整饬精明，为部使者及郡守所知。一日改官，五
郯俱集。改知武陵县，宽民戢奸，兴学勤教，士习丕变。
通判靖州，讨平洞蛮。知武冈军，未上，退居城西金石
台，建楼藏书，徜徉其间。端明薛公叔辟以为宣抚司”
参议官，在幕府六阅月，罢归。召除国子监丞，迁宗正
丞，权工部郎，又除秘书丞，权司封，奉祠归，年逾八十，
人称“山房先生。”